
ЕТИЧЕН КОДЕКС 

Глава първа
Етичният кодекс се издава на основание чл. 175, ал.1 от ЗПУО, Етичният кодекс представя стандартите за етично поведение на участниците в образователния процес – деца, учители, директор, другите педагогически специалисти, медицински сестри, както и родителите и непедагогическия персонал в ДГ „Здравец”,гр. Брацигово, наричани Общност.

Етичният кодекс има за цел:
1. Да представя основните морални ценности и принципи, които работещите и родителите трябва да знаят и спазват на практика: етичност, взаимно зачитане, уважаване на личното и професионално достойнство, коректност, екипност;
2. Да утвърдi волята и стремежа на работещите и родителите за етичност в практическата им дейност за постигане целите на организацията: сътрудничество, взаимопомощ при обучението, възпитанието, социализацията и отглеждането на детето;
3. Да насочат поведението и подпомогнат работещите с деца в решаването на етичните дилеми, които срещат в своята практика.
4. Да очертаят моралната отговорност на работещите с деца към детето, семейството, помежду им и към обществото.

[bookmark: bookmark3]Раздел І
Основни положения
Работещите с деца изпълняват своите функции, като се ръководят от основните ценности и принципи:
Чл. 1. Детството е изключително важен период от живота на човека.
Чл. 2. Семейството е най-естествената среда за развитието на детето.
Чл. 3. Всяко дете притежава неповторима уникалност и стойност.
Чл. 4. На всяко дете е гарантирано правото на:
1. свобода на изразяване на мнение;
2. свобода на мисълта, съвестта и религията;
3. формиране на собствени възгледи и право да ги изразява свободно.
Чл. 5. Всяко дете има право на закрила срещу нарушаващите неговото достойнство
методи на възпитание, физическо, психическо или друго насилие или форми на въздействие.
Чл. 6. Всяко дете има право на закрила за нормалното му физическо, умствено, нравствено и социално развитие.
Чл. 7. Всяко дете и всяко семейство заслужават да бъдат подпомогнати да развият пълния си потенциал.
Чл. 8. Във всички случаи да се защитават по най-добър начин интересите на детето.
Чл. 9. Всяко дете, попаднало в риск, има нужда от специална закрила за извеждането
му от рисковата ситуация.
Чл. 10. Децата с изявени дарби се ползват от мерките за специална закрила.
Чл. 11. Работещите с деца, трябва да притежават определени личностни, морални и
социални качества.

Раздел ІІ
Морални отговорности към детето
Чл. 12. Да основаваме практиката си на съвременните знания за детското развитие и
познаването на индивидуалните особености на всяко дете.
Чл. 13. Да разбираме и уважаваме уникалността на всяко дете.
Чл. 14. Да се съобразяваме със специфичната уязвимост на всяко дете.
Чл. 15. Да създаваме безопасна и здравословна среда, която стимулира социалното,
емоционалното и физическото развитие на детето.
Чл. 16. Да подкрепяме правото на детето на свободно изразяване на мнение по всички
въпроси от негов интерес.
Чл. 17. Да работим в най-добрия интерес на детето.
Чл. 18. Да осигуряваме на децата с увреждания равни възможности за достъп до адекватни грижи и образование.
Чл. 19. Да не участваме в практики, които не зачитат достойнството на детето или са
опасни и вредни за физическото и емоционално му здраве и развитие.
Чл. 20. Да не участваме в практики, които дискриминират по някакъв начин децата на
основата на раса, етнически произход, религия, пол, националност, език, способности, или на базата на статуса, поведението или убежденията на родителите.
Чл. 21. Да познаваме симптомите на насилие над дете – физическо, сексуално, вербално, емоционално малтретиране или занемаряване.
Чл. 22. Да окажем съдействие при предприемане на подходящи действия за закрила на детето.
Чл. 23. Когато ни станат известни действия или ситуации, които заплашват здравето и
сигурността на детето, ние имаме моралната и законова отговорност да информираме
органите по закрила на детето.

Раздел ІІІ
Морални отговорности към семейството
Чл. 24. Наша отговорност е да подпомагаме семейството при отглеждането и възпитанието на децата.
Чл. 25. Да зачитаме достойнството на всяко семейство и неговата култура, обичаи, език и убеждения.
Чл. 26. Да уважаваме ценностите на семейството при отглеждане и възпитание на децата и правото му да взема решения за своите деца.
Чл. 27. Да информираме семейството за всички решения, отнасящи се до детето, и когато е подходящо, да го включваме във вземането на такива решения.
Чл. 28. Да зачитаме правото на семейството да бъде информирано за начина, по който
работим с детето.
Чл. 29. Да информираме родителите за изследователските проекти, включващи техните деца, и да се стремим да им даваме възможност да упражняват правото си да откажат участието, без да изпитват чувство за вина.
Чл. 30. Да не позволяваме и да не участваме в изследвания, които по някакъв начин
могат да застрашат здравето, образованието, развитието или благополучието на детето.
Чл. 31. Да не използваме нашите отношения със семейството за лично облагодетелстване.
 Да не влизаме в отношения с членовете на семейството, които могат да навредят на ефективността на работата ни с детето.
Чл. 32. Да осигуряваме конфиденциалност на информация и да зачитаме правото на
семейството на личен живот с изключение на случаите на малтретиране и лоша грижа.
Това не важи в случаите, когато имаме основания да считаме, че благополучието на
детето е в риск.
Чл. 33. Ангажираме се с разработването на правила за опазване поверителността на
информацията, които да бъдат достъпни и задължителни за целия персонал и семействата. Разкриването на поверителна информация за детето може да стане само с разрешение на семейството. Това не важи в случаите на малтретиране и лоша грижа.
Чл. 34. В случаите, когато има конфликт между членовете на семейството, да работим
открито, споделяйки наблюденията си за детето, за да помогнем на всички включени
страни да вземат информирано решение, като стриктно се въздържаме от вземане на
страна в конфликта.
Чл. 35. При създаден конфликт между родителите и учителите, респективно детската
градина и семейството, да спазваме йерархията за вземане на решенията, като по най-
бързия начин и с най-толерантните средства изясняваме причините за появата и потушаваме конфликта.

 Раздел IV
Морални отговорности на родителите
Чл. 36. Родителите са партньор, пръв помощник, гарант и опора на детската градина в дейностите за отглеждане, възпитание, обучение и социализация на децата от постъпването до напускането на детската градина.
1. Осъществяват сътрудничество и взаимодействие с персонала по всички въпроси свързани с детето, с препоръките на персонала и на детската градина.
2. Проявяват почит и уважение към педагогическия, медицинския, административния и непедагогическия персонал .
3. Запознават се с предоставената информация от детската градина на родителските табла.
4. Правят предложения, участват в мониторинг провеждан от детската градина.
5. Не допускат грубости, обиди, пререкания с персонала, с други родители, с деца.
6. Не разпространяват лична информация за дете, родители, персонал станала им известна.
7. За изказване на мнения, предложения, впечатления, оплаквания се срещат с ръководството на детската градина.
8. Грижат се за здравето на своите и на другите деца, като водят детето си на детска градина в добро здраве.
9. При повикване от персонала се явяват в посоченото време в групата /в детската градина/
10. Присъстват и участват в празници, тържества и други инициативи на детската градина.
11. Полагат лични усилия в обществено полезна дейност за детската градина по своя инициатива или по инициатива на детската градина.
12. Запознават се с организацията на учебния ден на децата, седмичното разписание на заниманията.
13. Наблюдават и се запознават с творческите работи на детето, с преподавания материал, 
с напредъка и развитието на детето.
14. Запознават се и спазват Правилника за устройството и дейността на детската градина, Етичния кодекс.
15. Подкрепят и опазват доброто име, повишават имиджа на детската градина
16. За преодоляване на проблемно поведение на дете извършват необходимите консултации с педагогическите специалисти в детската градина по тяхна покана или по своя инициатива.
17. Подпомагат детето при усвояване на знания в образователния процес, навици, умения за самообслужване, за общуване, за поведение и правила за децата въвеждани в детската градина.
18. Подкрепят всеотдайно всички законосъобразни практики и проекти за развитие на детската градина

Раздел V
Морални отговорности към колегите
Чл. 37. Да изграждаме и поддържаме отношения на уважение, доверие, сътрудничество и колегиалност.
Чл. 37. Да обменяме информация и ресурси, които имат отношение към благополучието и закрилата на правата на детето.
Чл. 38. Да работим за утвърждаване собствения и на колегите си авторитет, като се
въздържаме от действия, които биха уронили престижа на професията, и да проявяваме нетърпимост към подобни действия.
Чл. 39. Да утвърждаваме авторитета на детската градина.
Чл. 40. Да не разпространяваме неточна, видоизменена или измислена информация,
уронваща авторитета на градината и на колегите ни, както и такава, създаваща условия за конфликти.

Раздел VI
Морални отговорности към обществото
Чл. 41. Да предоставяме висококачествени програми и услуги. Да не предлагаме
услуги, за които не притежаваме компетентност, квалификация и правоспособност.
Чл. 42. Да работим за създаване на сигурна обществена среда, в която детето да
получава адекватни здравни грижи, храна, подслон, възпитание и да живее без
насилие.
Чл. 43. Да работим за подобряване на сътрудничеството между организациите както и
за интердисциплинарното взаимодействие между професиите, които имат отношение
към благополучието на децата и семейството.
Чл. 44. Да съдействаме за повишаване степента на разбираме на децата и техните нужди от обществото.
Чл. 45. Да работим за популяризиране правата на децата, както и за повишаване
чувствителността на обществото към нарушаването им.
Чл. 46. Да работим за подкрепа на законите и политиките, които подпомагат благополучието на децата и семействата им и да се противопоставяме на тези, които го нарушават.

Раздел VІІ
Професионално поведение
Чл. 47. При изпълнение на своите задължения служителите се придържат към лоялно
поведение и почтеност в действията си, като създават увереност у директора, чиято
дейност подпомагат, че може да им се довери и да разчита на тях.
Чл. 48. Служителите изпълняват само законосъобразните нареждания на директора.
Чл. 49. Служителите споделят открито и честно с директора проблемите, с които се
сблъскват в своята работа, както и своите идеи и предложения за тяхното решаване.
Чл. 50. (1) Служителите опазват повереното им имущество с грижата на добри стопани и не допускат използването му за лични цели.
(2) Служителите могат да ползват имуществото, документите и информацията на детската градина само за осъществяване на служебните си задължения.
Чл. 51. Служителите трябва да защитават сигурността и поверителността на информацията, с която разполагат. Те могат да използват документите на детската градина при спазване на правилата за защита на информацията.
Чл. 52. Служителите да не допускат некоректни коментари по отношение на трудовите възнаграждения на колегите.
Чл. 53. (1) Бившите служители не трябва да използват или да разкриват поверителна
информация, получена по време на изпълнение на служебните си задължения, освен
ако са упълномощени да го правят.
(2) Бившите служители трябва да се въздържат от действия и коментари, които могат да накърнят доверието към образователната система, детската градина и към служители в тях.

Раздел VІІІ
Конфликт на интереси
Чл. 54. Конфликтът на интереси възниква, когато личен интерес на служителя го прави зависим и пречи на безпристрастното и обективно вземане на решения или изпълнение на задълженията му.
(1) Служителят трябва да избягва ситуации, които могат да доведат до конфликт на интереси. При възникване на конфликт на интереси служителят трябва да уведоми
ръководителя си.
(2) В случай на вече възникнал конфликт на интереси и по нареждане на директора на
детската градина служителят може да се оттегли от служебните си задължения, които
са причина за възникването на конфликта.

Глава втора
Условия и ред за докладване на нарушения, предприемане на мерки за предотвратяване, санкции
Чл. 55. (1) Под нарушения на Етичния кодекс на Общността в ДГ „Здравец” се разбира неспазване на описаните задължения на членовете на Общността.
(2) Информация за допуснати нарушения се събира чрез:
1.  доклади от педагогическите специалисти  или непедагогическия персонал; 
2. постъпили жалби или сигнали от родители, граждани, институции;
(3) Постъпилата писмена информация се регистрира в дневника за входяща кореспонденция на институцията.

Раздел І
Груби нарушения на Етичния кодекс
Чл. 56. За груби нарушения на Етичния кодекс се смятат:
1. Всички форми на насилие – психическо, физическо, заплахи, закани, упражнени върху дете, колега, персонал, родители, посетители на детското заведение;
2. Неспазване на клаузите в Раздел II от настоящия кодекс;
3. Непристойно поведение – разпри, груб и висок тон на разговор и общуване с дете, с персонал, с работодателя, колеги, родители, посетители;
4. Разпространение на поверителна за работодателя, колеги, деца и родители информация;
5. Разпространение на невярна информация, лъжи, клевети за организацията, колеги, семейства;
6. Укриване на важна за организацията информация;
7. Злословие по отношение на организацията и на личността на други лица;
8. Проява на недобросъвестност, умишлено нарушаване на поставени изисквания и срокове;
9. Прояви, които водят до нарушаване благополучието на детето, колегите, родителите;
10.Прояви на физическо, сексуално, психическо насилие и малтретиране на дете или укриване на сведения за такива;
11.Извършване на действия и организиране на дейности без съгласуване с работодателя;
12.Подстрекаване на други лица към действия, които водят до нарушаване ритъма на работа, качеството на работа, трудовата дисциплина;
13. Нарушаване на реда и дисциплината по време на провеждане на заседание на педагогически съвет;
14. Неизпълнение на поставени и / или поети за изпълнение задачи в определения срок;
15.Словесна и физическа саморазправа, проява на агресия, психологически натиск от страна на родители към персонала на детската градина, към  други родители и към деца.


Глава трета
Раздел І
Комисия по етика
Чл. 57. (1) Регистрираните сигнали се разглеждат от Комисията по етика в ДГ „Здравец”.
(2) Съставът на комисията по етика и функциите й се обсъждат на заседание на педагогическия съвет и се определят със заповед на директора на ДГ „Здравец”.
(3) Комисията приема правила за дейността си и запознава с тях директора на ДГ „Здравец”.
(4) Комисията разглежда постъпилите сигнали, свързани със спазването на този Кодекс, на свои заседания в едноседмичен срок. 
(5) За всяко заседание са изготвя протокол, в който се вписва и становището на Комисията.
(6) С изготвения протокол се запознава директорът за предприемане на мерки и действия по компетентност. 
(7) За предприетите мерки и санкции се уведомява лицето, подало сигнала.
       (8) Комисията по етика е длъжна веднъж годишно да отчита дейността си пред Педагогическия съвет.

Раздел II
Процедура пред комисията по етика
Чл. 58. (1) Депозиране на жалба за нарушение на Етичния кодекс. 
Когато в Комисията по етика се получи жалба за нарушаване на Етичния кодекс, комисията следва да се увери, че има достатъчно информация, която да даде възможност да бъде разгледано оплакването.
(2) Жалбата следва да съдържа:
1. данни за лицето, което подава оплакването;
2. данни за служителя, който в случая е нарушил Кодекса, неговата месторабота;
3. кратко изложение на действието/бездействието, по възможност с доказателство в подкрепа на това.
(3) На първото си заседание след получаване на оплакването Комисията по етика разглежда същото и излиза с решение, дали да започне разследване и дали жалбата отговаря на изискванията, предвидени в настоящия Кодекс.
Ако Комисията прецени, че не отговаря на формалните изисквания на Кодекса, тя изпраща писмо на лицето да отстрани нередностите, като определя срок. Ако не бъдат отстранени недостатъците на оплакването, комисията го оставя без разглеждане. Ако оплакването отговаря на предвидените в Кодекса изисквания, комисията следва да извърши разследване и да даде становище по него.
(4) Действия на Комисията по етика при разследване.
Комисията изпраща писмо до служителя, посочен в жалбата, като нарушител на Кодекса, в което го запознава с постъпилото оплакване и го поканва в срок от 14 дни да представи писмен отговор заедно с доказателствата, на които се позовава.
В случай че служителят признае, че е действал в нарушение на Кодекса, се изготвя предложение за мерките, които ще бъдат взети за поправяне на ситуацията.
В случай, че обвиненията са отхвърлени, причините за отхвърлянето трябва да бъдат ясно представени.
(5) Предложение за наказание.
Когато комисията констатира извършването от страна на служителя на груби нарушения на Кодекса, тя представя становище на директора, с което излиза с предложение нарушителят да бъде санкциониран. В становището се посочват обстойно мотивите на Комисията и нарушенията, които е извършил съответния служител.

Раздел III
Процедура за действия на директора
Чл. 59. Директорът след получаване на становището на комисията по етика се запознава със случая, като взема предвид всички факти и обстоятелства и след като прецени, че служителят е нарушил Етичния кодекс може да реши:
· да поиска от служителя да отстрани нарушението;
· да поиска гаранции от служителя по отношение на бъдещо поведение;
· да поиска служителят да понесе дисциплинарна отговорност съгласно КТ.
Спрямо родителите в последователност се прилагат следните мерки със съставяне на протокол от проведената среща с етичната комисия:
· изслушване на родителя, писмено отправяне на забележка ;
· публично обсъждане на поведението на родителя на родителска среща в групата;
· сигнализиране на органите на реда


Раздел IV
Мерки по прилагане
Чл. 60. (1) Етичният кодекс на  общността подлежи на задължително спазване от всички участници в Общността в ДГ „Здравец”, независимо от заеманата длъжност и ниво в служебната йерархия.
(2) Всяко нарушение на установените с този Етичен кодекс правила се разглежда като основание за търсене и реализиране на дисциплинарна отговорност, съгласно разпоредбите на Кодекса на труда и Закона за предучилищно и училищно образование.
Чл. 61. (1) Този Кодекс се довежда до знанието на всички участници в Общността като се поставя на видно място в институцията и се публикува на интернет страницата ѝ. 
(2) Всеки новоназначен служител се запознава с настоящия Кодекс от прекия му ръководител при встъпване в длъжност / постъпване на работа.

ПРЕХОДНИ И ЗАКЛЮЧИТЕЛНИ РАЗПОРЕДБИ
§ 1. (1) Запознаването с разпоредбите на Етичния кодекс се извършва в 7-дневен срок от утвърждаването му.
(2) В случай на отсъствие на служител, същият е длъжен да се запознае с настоящия кодекс след завръщането си на работа.
§ 2. При първоначално встъпване в длъжност, непосредственият ръководител е длъжен да запознае служителя с разпоредбите на този кодекс в 7-дневен срок от постъпване на работа.
§ 3. Настоящият Етичен кодекс на Общността в ДГ „Здравец” влиза в сила от датата на утвърждаването му.
§ 4. Етичният кодекс на Общността в ДГ „Здравец” е утвърден със Заповед на директора № 33 /02.10.2024г.





Председател:……………………………..
                       / Анка Нанова/



















ДЕКЛАРАЦИЯ
ЗА ПРИЕМАНЕ ПРИНЦИПИТЕ ЗА РАБОТАТА С ДЕЦА, ЗАЛОЖЕНИ
В ЕТИЧНИЯ КОДЕКС НА ДЕТСКА ГРАДИНА „ЗДРАВЕЦ“
Долуподписаният: ...........................................................................................................
(име, презиме, фамилия)
Длъжност: ......................................
След като се запознах с Етичния кодекс на работещите с деца в ДГ „Здравец“
приемам за водещи следните принципи в работата си в детската градина:
1. Да уважавам уникалността и потенциала на всяко дете.
2. Да работя в най-добрия интерес на детето.
3. В работата си в никакъв случай да не използвам физически наказания и
възпитателни методи, уронващи достойнството на детето.
4. Да уважавам и подкрепям семействата при отглеждане и възпитание на
децата, съобразно компетенциите и възможностите ми.
5. Да уважавам колегите и да ги подкрепям и насърчавам в изпълнение на
етичните правила (кодекс).
6. Да поддържам висок стандарт на професионално поведение, като постоянно
обогатявам знанията и уменията си.
7. Да служа като застъпник на детето и семейството в общността и обществото.
8. Да спазвам етичните правила в този кодекс.
9. Да спазвам правилата, приети на Педагогически съвет, както и утвърдената
организация на трудовата дейност в Правилника за вътрешния ред, Правилника
за дейността и за ЗБУТ на детското заведение .
[bookmark: _GoBack]…………. 2025 г.                                                                          Служител: ..................................
Декларацията е задължителен документ от трудовото досие

